કેદીઓ હવે સહજપણે જ એવી અપેક્ષા રાખતા હતા કે એમોન દ્વારા હવે આ પ્રકારના ઘાતકી પ્રદર્શનો બંધ થાય, અને તેની પદ્ધતિઓ કે તેની મનોવૃત્તિઓ બદલાય. એમોન અને તેના સિવાયના અન્ય અધિકારીઓ ફ્રેન્ચ વિન્ડો અને ચકચકતી ફરસવાળી ઑફિસોમાં બેસતા હતા. ઉત્તમોત્તમ વાતાવરણ ધરાવતી એ જગ્યાએ બેસીને બારીમાંથી બહારના ચોકમાં ફૂલો વેંચતી વૃદ્ધ સ્ત્રીઓને નિહાળતા રહેતા એ અધિકારીઓ આટલા જુલમથી સંતોષ માનીને હવે ધરવ કરે એવી આશા રાખવી કેદીઓ માટે વધારે પડતી તો ન જ હતી!